Thinis

Thinis  (ancje Tinis, This o Tis) al è il non grêc di une citât dal Antîc Egjit (Tanit) che si cjate a uns cinc chilometris a nord-est di Abydos.

Cjâflûc dal otâf distret dal Alt Egjit, al jere secont la tradizion e di ce che si lei tai epitomis di Maneton, la capitâl de Confederazion tinite e lûc di origjin dai sovrans des primis dôs dinastiis dal Egjit, clamadis par chest tinitis; no son però stadis cjatadis provis archeologjichis che a podedin confermâ chestis informazions.

Categorie:citâs dal Antîc Egjit